钦定古今图书集成/明伦汇编/闺媛典/第019卷 > 玉楼春 前人
## 钦定古今图书集成/明伦汇编/闺媛典/第019卷 > 玉楼春 前人

“星河风露经年别。”月照离亭花似雪。宝钗鸾镜会重
逢，花里同眠今夜月。月华依旧当时节。细把离肠
和泪说。人生只合镇长圆，休似月圆圆又缺。

===洞仙歌　　　　　　　　　　　前人===莺莺燕燕，本是于飞伴。风月佳时阻幽愿。但人心坚
固后，天也怜人，相逢处、依旧桃花人面。绿窗携手。
乍帘幕重重，烛影摇红夜将半。对尊前如梦，欲语魂
惊，语未竟、已觉衣襟泪满。我只是、相思特特来，这度
更休推，后回相见。